text: [{"text_idx": "#000001", "text": "U17 landsli\u00f0i\u00f0, dreingir, hja\u0301 F\u00f8royum er i\u0301 hesum d\u00f8gum vi\u00f0 til NM fyri U-17 landsli\u00f0 i\u0301 Hamar i\u0301 Norra."}, {"text_idx": "#000002", "text": "Til hesa kapping eru nor\u00f0anlondini vi\u00f0 umframt England sum gestali\u00f0."}, {"text_idx": "#000003", "text": "F\u00f8royar m\u00f8ttu i\u0301 dag Englandi og vistu vit undan dystinum at her skuldi alt fella til okkara fyrimun um vit skuldu vinna dystin, men mest av \u00f8llum var ma\u0301li\u00f0 at vit ikki gj\u00f8rdu by\u0301ttar feilir umframt at innsatsurin fra\u0301 hv\u00f8rjum einasta leikara var minst 100%"}, {"text_idx": "#000004", "text": "Teir f\u00f8royingar, i\u00f0 h\u00f8vdu leita\u00f0 s\u00e6r til Brumuddal stadion, Hamar, Norra, so\u0301u eisini 11 f\u00f8royingar i\u00f0 stri\u0301ddust alt teir a\u0301ttu og eitt sindur afturat."}, {"text_idx": "#000005", "text": "Fyrstu l\u00f8tuna i\u0301 fyrra ha\u0301lvleiki vo\u0301ru England greitt omana\u0301, men um ha\u0301lvan fyrra ha\u0301lvleik mentust okkara, og komu vit til tveir 100% kjansir, men heldur enn at vit skora\u00f0u fingu England ma\u0301l stutt fyri ha\u0301lvleik."}, {"text_idx": "#000006", "text": "Fyrri ha\u0301lvleikur var eitt mannfo\u0301lka avrik av teimum heilt go\u0301\u00f0u. Menn fo\u0301ru eftir at vinna allar bo\u0301ltar og ti\u0301skil stressa\u00f0u f\u00f8royingarnir onglendingarnar v\u00e6l."}, {"text_idx": "#000007", "text": "I\u0301 seinna ha\u0301lvleiki var meira javnt, men orkan hja\u0301 okkara monnum byrja\u00f0i at ganga undan. Vit h\u00f8vdu bo\u0301ltin no\u0301gv, men fingu ikki sp\u00e6lt okkum fram til teir heilt sto\u0301ru kjansirnar."}, {"text_idx": "#000008", "text": "Ti\u0301skil enda\u00f0i dysturin vi\u00f0 einum 1-0 tapi. Go\u0301\u00f0ur innsatsur av dreingjunum."}, {"text_idx": "#000009", "text": "U\u0301rsliti\u00f0 er ta\u00f0 besta hja\u0301 F\u00f8royum mo\u0301ti Onglandi i\u0301 fleiri a\u0301r. I\u0301 2009 taptu F\u00f8royar heili 8-0, i\u0301 2011 4-0, i\u0301 2012 2-0 og nu\u0301 1-0."}, {"text_idx": "#000010", "text": "Hin dysturin i\u0301 okkara bo\u0301lki millum Norra 1 og Finnland enda\u00f0i vi\u00f0 javnleiki 1-1. I\u0301 morgin kl 18.00 sp\u00e6la F\u00f8royar mo\u0301ti Norra me\u00f0an Ongland m\u00f8tir Finnlandi."}, {"text_idx": "#000013", "text": "NSI\u0301-ararnir sto\u0301\u00f0u seg sera v\u00e6l i\u0301 dystinum. Betuel Hansen, li\u00f0skipari, Meinhard E Olsen og Karstin Hansen byrja\u00f0u inni. Petur Knudsen kom inn um mi\u00f0jan seinna ha\u0301lvleik, me\u00f0an Andrias hevur trupuleikar vi\u00f0 rygginum, og kom ikki inn i\u0301 dag."}, {"text_idx": "#000014", "text": "Les Meira Skra\u0301 fyri fo\u0301tbo\u0301ltssku\u0301lan 2014Continue"}, {"text_idx": "#000018", "text": "Meinhard Egilsson Olsen, hevur i\u0301 kv\u00f8ld skriva\u00f0 sa\u0301ttma\u0301la vi\u00f0 NSI\u0301 sum kny\u0301tir hann at besta li\u00f0num restina av kappingara\u0301rinum. Meinhard, sum er 16 a\u0301r, sp\u00e6lir sum a\u0301leypari a\u0301 okkara U-16, U-18 og menningarli\u00f0i, umframt at hann venur fast vi\u00f0 Effoli\u00f0num. Si\u0301na debut a\u0301 besta..."}, {"text_idx": "#000022", "text": "U-17 landsli\u00f0i\u00f0 vann a\u0301 I\u0301slandi eftir brotsparkskapping"}, {"text_idx": "#000025", "text": "Hesi li\u00f0ini kann NSI\u0301 m\u00f8ta"}]